Odense Adresse-Contoirs Efterretninger, 1836-09-14
Blandt flere Skrifter har Hr. Lange ogsaa udgivet en Haandbog i Modersmaalet, som indeholder mange læseværdige bemærkninger, og viser megen Kierlighed for Modersmaalet. - Det har længe været Redakteurens Ønske at gjøre Publikum opmærksom paa disse Skrifter; men tilstødende Omstændigheder have hidtil forhindret dette. mee disse Tildragelse. J Kjøbenhavnsposten Nr. 248 læses en udførlig Beretning om Tønders Dødsmaade og Mordets Opdagelse. Denne skeete derved, at Gierningsmanden før sin Afrelse med Dampskibet til Lybek, bad en Lybekker, hvis Bekjendtskab han havde gjort i Gjæstgivergaarden Stadt Lauenburg, om at medtage til ham en temmelig tung lille Kasse samt at besørge for ham paa Posthuset et Pengebrev til Nyborg og modtage Qvittering for Beløbet. Da Brevet desaarsag maatte aabnes og ikke fandtes underskrevet med det foregivne Navn Petersen, men Worm, fattede Overbringeren Mistanke, og overleverede Politiet baade Kassen og Brevet. Det sidste indeholdt intet mistænkeligt; men Kassen, som indeholdt rede Penge, især Guldmynter, blev taget i Forvaring, og det Fornødne strax meldt til Politiet i Hamborg og Lybek; dog anede Jngen endnu, hvorfra disse Penge forskrev sig, førend Opdagelsen af Tønders Mord og Ranet af dennes Penge ledede Mistanken, paa den Bortreiste, som blev anholdt den 2 August i Lybek, hvorhen han var reist fra Hamborg. Man fandt hos ham endeel Guldstykker og Obligationer. Jmidlertid havde den foretagne Obductionsforretning ikke ført til noget Resultat, da Liget var opløst af Forraadnelse. Den 10 August kom Worm tilbage til Kjøbenhavn, og tilstod allerede i det andet Forhør at have stiaalet Tønders Penge og Obligationer, men nægtede at have myrdet ham, hvorimod han tilstod, at have givet den Afdøde en Kage med Opium i, for at disse ham i Søvn, medens Tyveriet gik for sig. Dette Opium havde Forbryderen anskaffet sig i Juni Maaned, den Hensigt at dræbe sig selv, da hans Stilling var yderst fortvivlet; thi da Tønder havde indladt sig paa at informere ham i Fransk, hvorfor han skulde betale 3 Timer forud, maatte han sælge en Skjorte, for at bringe de 3 Mark tilveie. Af de senere Tilstaaelser seer Man, at Tønder, efterat have faaet Opiummet, næsten altid spyttede, og derfor engang vendte sig bort i denne Anledning, som Worm benyttede til at kaste ham et tyndt Reeb om Halsen. Morderen trak nu Tønder og fra Stolen, hvorpaa denne tabte Balancen, raabte to Gange Tyve!" sank til Jorden og drog Worm med, som kom til at hvile paa det ene Knæe. Denne slog nu Rebet fastere og Tønders Hals og bandt en Knude derpaa. Saasnart han ansaae sit Offer for at være død, tog han Rebet af Halsen og skjulte Tønders Ansigt, hvis vrede og barske Træk han ikke kunde udholde at see, plyndrede derpaa Pengekisten og gik bort, efterat have sat en Hængelaas for Døren. Fra dette Øieblik leed Morderen af en bestandig Uro, der endog har paadraget ham Krampetilfælde i den Grad, at intet Forhør paa Gierningsstedet har kunne afholdes. Efter hvad Man endnu veed, er Worm 22 Aar gammel, har været hjemme til sit 14de Aar, derefter 6 Aar paa en Onkels Kontoir, og siden søgt Kondition i Hamborg, som han ikke fik. Fra den Tid førte han et usselt Liv, var allerede afseilet med en Skipper til Jylland, hvor han skulde tage Seminarist Examen, men maatte vende om igjen for Modvind, og blev endelig Underofficeer, men erholdt som saadan sin Afsked paa Faderens Forbøn. Stedse sank han dybere i Gield, Elendighed og Fortvivlelse, der først bragte ham nær til Selvmord og derefter til at begaae Mordet paa Tønder.